CELEX: 32017R1199
Language: et
Date: 2017-07-04 00:00:00
Title: Euroopa Parlamendi ja nõukogu määrus (EL) 2017/1199, 4. juuli 2017, millega muudetakse määrust (EL) nr 1303/2013 seoses erimeetmetega loodusõnnetustest mõjutatud liikmesriikide täiendavaks abistamiseks

7.7.2017   
               
               
                  ET
               
               
                  Euroopa Liidu Teataja
               
               
                  L 176/1
               
            EUROOPA PARLAMENDI JA NÕUKOGU MÄÄRUS (EL) 2017/1199,
      4. juuli 2017,
      millega muudetakse määrust (EL) nr 1303/2013 seoses erimeetmetega loodusõnnetustest mõjutatud liikmesriikide täiendavaks abistamiseks
      EUROOPA PARLAMENT JA EUROOPA LIIDU NÕUKOGU,
      võttes arvesse Euroopa Liidu toimimise lepingut, eriti selle artiklit 177,
      võttes arvesse Euroopa Komisjoni ettepanekut,
      olles edastanud seadusandliku akti eelnõu liikmesriikide parlamentidele,
      võttes arvesse Euroopa Majandus- ja Sotsiaalkomitee seisukohta (1),
      pärast konsulteerimist Regioonide Komiteega,
      toimides seadusandliku tavamenetluse kohaselt (2)
      
      ning arvestades järgmist:
      
                  (1)
               
               
                  Euroopa Parlamendi ja nõukogu määrusega (EL) nr 1303/2013 (3) nähakse ette ühised üldnormid, mida kohaldatakse Euroopa struktuuri- ja investeerimisfondide, sealhulgas Euroopa Regionaalarengu Fondi (ERF) suhtes. Selleks et anda loodusõnnetustest mõjutatud liikmesriikidele täiendavat abi, peaks ERFi investeerimisprioriteetide puhul olema võimalik luua rakenduskava raames eraldi prioriteetne suund, mille kaasrahastamise määr on kuni 95 % ning mis hõlmaks ERFi investeerimisprioriteete, nagu need on sätestatud Euroopa Parlamendi ja nõukogu määruses (EL) nr 1301/2013 (4).
               
            
                  (2)
               
               
                  Loodusõnnetuste jaoks mõeldud eraldi prioriteetse suuna raames kaasrahastatavad tegevused peaksid olema sellised, mille eesmärk on ülesehitustöö, mille on tinginud suured või piirkondlikud loodusõnnetused, nagu on määratletud nõukogu määruses (EÜ) nr 2012/2002 (5).
               
            
                  (3)
               
               
                  Loodusõnnetuste jaoks mõeldud eraldi prioriteetse suuna raames toimuvate tegevuste puhul on vaja kehtestada erand üldsätetest, milles käsitletakse selliste kulude rahastamiskõlblikkuse alguskuupäeva, mis muutuvad rahastamiskõlblikuks kava muutmise tagajärjel, et tagada võimalus kaasrahastada liikmesriigi asutuste poolt vahetult pärast õnnetust, ent enne rakenduskava muutmist võetud meetmeid.
               
            
                  (4)
               
               
                  Selleks et tagada selliste kulude rahastamiskõlblikkus, mis kanti ja tasuti alates loodusõnnetuse toimumise kuupäevast, isegi kui seda tehakse enne käesoleva määruse jõustumist, tuleks abisaajate kulude rahastamiskõlblikkuse alguskuupäeva käsitlevat sätet kohaldada tagasiulatuvalt.
               
            
                  (5)
               
               
                  Määrust (EL) nr 1303/2013 tuleks seetõttu vastavalt muuta,
               
            ON VASTU VÕTNUD KÄESOLEVA MÄÄRUSE:
      Artikkel 1
      Määruse (EL) nr 1303/2013 muutmine
      Määruse (EL) nr 1303/2013 artiklisse 120 lisatakse järgmine lõige:
      
         „8.   Rakenduskava raames võib luua eraldi prioriteetse suuna, mille kaasrahastamise määr on kuni 95 %, et toetada tegevusi, mis vastavad kõigile järgmistele tingimustele:
         
                     a)
                  
                  
                     tegevused on korraldusasutuste poolt välja valitud selliste suurte või piirkondlike loodusõnnetuste tõttu, mis on määratletud nõukogu määruse (EÜ) nr 2012/2002 (*1) artikli 2 lõigetes 2 ja 3;
                  
               
                     b)
                  
                  
                     tegevuste eesmärk on loodusõnnetusejärgne ülesehitus ning
                  
               
                     c)
                  
                  
                     tegevusi toetatakse ERFi investeerimisprioriteedist.
                  
               Esimeses lõigus osutatud tegevusteks eraldatud summa ei tohi ületada 5 % ERFi kogueraldisest liikmesriigi jaoks 2014.–2020. aasta programmiperioodil.
         Erandina artikli 65 lõikest 9 on kõnealuse prioriteetse suuna kohaste tegevuste kulud rahastamiskõlblikud alates loodusõnnetuse toimumise kuupäevast.
         Kui esimeses lõigus osutatud tegevustega seonduvad kulud on lisatud komisjonile enne eraldi prioriteetse suuna loomist esitatud maksetaotlusse, teeb liikmesriik vajalikud kohandused järgmisse maksetaotlusse ja asjakohasel juhul pärast kava muudatuse vastuvõtmist esitatavasse järgmisesse raamatupidamisarvestusse.
      
      Artikkel 2
      Jõustumine ja kohaldamine
      Käesolev määrus jõustub kahekümnendal päeval pärast selle avaldamist Euroopa Liidu Teatajas.
      Artiklit 1 kohaldatakse alates 1. jaanuarist 2014.
      
         Käesolev määrus on tervikuna siduv ja vahetult kohaldatav kõikides liikmesriikides.
         Strasbourg, 4. juuli 2017
         
            
               Euroopa Parlamendi nimel
            
            
               president
            
            A. TAJANI
         
         
            
               Nõukogu nimel
            
            
               eesistuja
            
            M. MAASIKAS
         
      
      
         (1)  ELT C 173, 31.5.2017, lk 38.
      
         (2)  Euroopa Parlamendi 13. juuni 2017. aasta seisukoht (Euroopa Liidu Teatajas seni avaldamata) ja nõukogu 26. juuni 2017. aasta otsus.
      
         (3)  Euroopa Parlamendi ja nõukogu 17. detsembri 2013. aasta määrus (EL) nr 1303/2013, millega kehtestatakse ühissätted Euroopa Regionaalarengu Fondi, Euroopa Sotsiaalfondi, Ühtekuuluvusfondi, Euroopa Maaelu Arengu Euroopa Põllumajandusfondi ning Euroopa Merendus- ja Kalandusfondi kohta, nähakse ette üldsätted Euroopa Regionaalarengu Fondi, Euroopa Sotsiaalfondi, Ühtekuuluvusfondi ja Euroopa Merendus- ja Kalandusfondi kohta ning tunnistatakse kehtetuks nõukogu määrus (EÜ) nr 1083/2006 (ELT L 347, 20.12.2013, lk 320).
      
         (4)  Euroopa Parlamendi ja nõukogu 17. detsembri 2013. aasta määrus (EL) nr 1301/2013, mis käsitleb Euroopa Regionaalarengu Fondi ja majanduskasvu ja tööhõivesse investeerimise eesmärgiga seonduvaid erisätteid ning millega tunnistatakse kehtetuks määrus (EÜ) nr 1080/2006 (ELT L 347, 20.12.2013, lk 289).
      
         (5)  Nõukogu 11. novembri 2002. aasta määrus (EÜ) nr 2012/2002 Euroopa Liidu Solidaarsusfondi loomise kohta (EÜT L 311, 14.11.2002, lk 3).